**ANUNŢ DE RECRUTARE PENTRU 2 POZIŢII DE MEMBRU ÎN CONSILIUL DE ADMINISTRAȚIE AL REGIEI NAȚIONALE A PĂDURILOR – ROMSILVA, REPREZENTANȚI AI MINISTERULUI MEDIULUI ȘI PĂDURILOR**

**Ministerul Mediului, Apelor și Pădurilor** anunță declanșarea procedurii de selecție de candidaţi pentru nominalizarea în vederea numirii membrilor Consiliului de Administrație al Regiei Naționale a Pădurilor - Romsilva.Acest proces de selecție se derulează în conformitate cu prevederile **O.U.G. nr. 109/2011** privind guvernanța corporativă a întreprinderilor publice, cu modificările și completările ulterioare și ale **H.G. nr. 639/2023** pentru aprobarea Normelor metodologice de aplicare a O.U.G. nr. 109/2011 privind guvernanța corporativă a întreprinderilor publice.

### **Condiții și cerințe de participare care trebuie întrunite de candidați, pentru toate posturile de membru în Consiliul de Administrație:**

1. nu se află în niciuna dintre situațiile prevăzute la art. 12 alin. (3), art. 30 alin. (9) și art. 36 alin. (7) din O.U.G. nr. 109/2011;
2. nu se află în niciuna dintre situațiile prevăzute la art. 4 din O.U.G. nr. 109/2011;
3. nu se află în situația prevăzută la art.169, alin.(10) din Legea nr. 85/2014 privind procedurile de prevenire a insolvenței și de insolvență, cu modificările și completările ulterioare;
4. au capacitate deplină de exercițiu;
5. sunt apți din punct de vedere medical;
6. au absolvit studii universitare de licență în domeniul științelor inginerești, economice, sociale, juridice sau în domeniul de activitate al Regiei;
7. au minim 7 ani de experiență profesională în domeniul studiilor superioare absolvite;
8. au minim 7 ani de experiență în funcții de conducere;
9. îndeplinesc toate condițiile și criteriile prevăzute în O.U.G. nr. 109/2011 şi în H.G. nr.639/2023.

### **Condiții și cerințe de participare specifice**

ADMINISTRATOR B (1 post):

Pentru aceste posturi de membru în Consiliul de Administrație candidații este necesar:

* să fi absolvit studii universitare de licență în domeniul științelor inginerești - domeniul silvicultură;
* să aibă minim 7 ani de experiență profesională în domeniul studiilor superioare absolvite, respectiv în domeniul științelor inginerești - domeniul silvicultură;
* să dețină minim 7 ani de experiență în funcții de conducere.

ADMINISTRATOR D (1 post):

Pentru acest post de membru în Consiliul de Administrație candidații este necesar:

* să fi absolvit studii universitare de licență în domeniul științelor economice;
* să aibă minim 7 ani de experiență profesională în domeniul studiilor superioare absolvite, respectiv în domeniul științelor economice;
* să dețină minim 7 ani de experiență în funcții de conducere.

**Criterii de selecție**

Criteriile de selecție sunt competențe și trăsături necesare candidaților pentru a putea îndeplini cu succes rolurile care le vor fi atribuite, și sunt următoarele: competenţe specifice sectorului de activitate a întreprinderii publice, competenţe profesionale de importanţă strategică, competenţe de guvernanţă corporativă, competenţe sociale şi personale, experienţă pe plan național şi internaţional, competenţe și restricții specifice pentru funcționarii publici sau alte categorii de personal din cadrul autorității publice tutelare ori din cadrul altor autorităţi sau instituţii publice, altele în funcție de specialitatea întreprinderii publice, trăsături și alte criterii.

**Modalitatea de evaluare a candidaților**

Evaluarea candidaților se face prin analiza documentara a documentelor din dosarul de candidatură, analiza informațiilor suplimentare față de cele din dosarul de candidatură solicitate de comisa de selecție și nominalizare, în scris, pentru a revizui, îmbunătăți și valida acuratețea punctajului, analiza declarației de intenție, verificarea referințelor oferite de candidați, verificarea activității desfășurate anterior de candidați, observarea comportamentala a candidaților pe parcursul interviului organizat de Comisia de selecție, prin raportare la Profilul Consiliului de Administrație, Profilul Membrilor Consiliului de Administrație și prin raportare la indicatorii ce descriu competențele care sunt criterii de selecție a candidaților conform documentelor anterior menționate, integrarea rezultatelor analizei declarațiilor de intenție formulate pe baza Scrisorii de Așteptări de către candidați și prin interviul organizat având în vedere dosarul de candidatură, profilul candidatului, profilul consiliului, declarația de intenție a candidatului.

**Depunerea dosarelor de candidatură**

Dosarele de candidatură vor fi depuse în mod obligatoriu până cel târziu în data de **xx.xx.2025, ora xx.00**, atât în format letric cât și în format electronic.

* **Dosarul în format letric (pe suport de hârtie)**

Dosarele de candidatură pe suport de hârtie vor fi depuse personal sau trimise prin poștă sau curier, în plic închis, la registratura Ministerului Mediului, Apelor și Pădurilor, Bd. Libertății nr. 12, sector 5 București, pe care se va menționa următorul text: „**Candidatură CA RNP Romsilva/[Numele şi Prenumele candidatului]”**.

* **Dosarul electronic**

Transmiterea dosarului de candidatură și în format electronic este obligatorie și se va face la adresa de email: cristian.tomescu@mmediu.ro

Reguli obligatorii pentru depunerea dosarelor de candidatură:

* Toate documentele prezentate în dosarul de candidatură vor fi în limba română.
* Documentele redactate într-o limbă străină se depun în copie certificată, însoțită de traducerea legalizată, efectuată de un traducător autorizat.
* Pentru studiile efectuate în străinătate se vor depune echivalările acestora, după caz.
* Mesajele e-mail de depunere a candidaturilor electronice, cât şi documentele ataşate vor trebui să conţină în mod obligatoriu numele şi prenumele candidatului (de exemplu „CV Popescu Ion”).
* Formularele F1-F5 vor fi completate **electronic** și transmise **în format Word** cât și ca fișier de tip pdf.
* CV-ul va fi transmis **în format Word** cât și ca fișier de tip pdf.
* Copiile documentelor solicitate vor fi scanate și salvate ca **documente separate,** având în titlu numele documentului, numele și prenumele candidatului – de exemplu ”Diplomă licență Popescu Ion” sau ”Extras REVISAL Popescu Ion”.
* Dosarele electronice **NU** vor fi transmise prin aplicații de transfer de fișiere (de ex: WeTransfer sau alte aplicații similare) – în cazul în care dimensiunea dosarului depășește capacitatea mesajului, se vor transmite mai multe mesaje succesive numerotate (de exemplu ”Candidatura CA (societatea) Popescu Ion 1”, ”Candidatura CA (societatea) Popescu Ion 2”, etc.).
* Dosarele în format electronic vor fi transmise până la aceeași dată și oră stabilite pentru depunerea dosarului de candidatură în format fizic la registratura Secretariatului General al Guvernului.

**Documente necesare pentru depunerea candidaturii:**

Dosarele de candidatură vor conține în mod obligatoriu următoarele documente:

1. Opis documente (numai în dosarul pe suport de hârtie);

2. Curriculum vitae;

3. Adeverință medicală valabilă emisă de medicul de familie, in termenul de valabilitate;

4. Certificatul de cazier judiciar, fără înscrisuri, in termenul de valabilitate;

5. Certificatul de cazier fiscal, fără înscrisuri, în termenul de valabilitate

6. Copii:

a. Copia actului de identitate;

b. Copia certificatului de căsătorie sau a altor acte, doar în cazul în care numele de pe actele depuse este diferit de cel de pe actul de identitate;

c. Copia diplomei de licenţă sau echivalentă;

d. Copii ale diplomelor de absolvire a altor cicluri de studii universitare (dacă este cazul) –licență, master, doctorat, MBA. Nu se vor transmite copii ale diplomelor sau ale certificatelor de participare la programe de formare de scurtă durată;

e. Copii ale documentelor care dovedesc experiența profesională cerută (extras Reges/Revisal, copie carnet de muncă dacă este cazul), contracte de mandat/management, adeverințe eliberate de angajatori, certificat constatator eliberat de ONRC, documente din care să reiasă rezultatele economico-financiare ale întreprinderilor în care candidatul și-a exercitat mandatul de administrator sau de director, , alte documente însușite prin semnătură și ștampilă de emitent care să ateste contribuția directă a candidatului la îmbunătățirea performanțelor financiare ale societăților pe care le-a administrat/ condus, etc.

7. Formulare:

a. F1 - Cererea de înscriere;

b. F2 - Declarație pe propria răspundere privind conformitatea documentelor şi informațiilor prezentate în dosar.

c. F3 - Acordul cu privire la obținerea de date în vederea verificării

informațiilor.

d. F4 - Consimțământ de prelucrare a datelor cu caracter personal.

e. F5 - Declarația de interese

Documentele necesare în procesul de recrutare și selecție precum și formularele de declarații se regăsesc pe site-ul Autorității publice tutelare, ....................................

**Informații suplimentare se pot obține la sediul Ministerului Mediului, Apelor și Pădurilor, Bd. Libertății nr. 12, sector 5, București, Tel: 021.408.9593**